Carles IV es sotmetia cada vegada més a la voluntat de Napoleó, i va permetre que les tropes franceses travessessin Espanya per envair Portugal; poc abans que els invasors prenguessin Lisboa, l'esquadra anglesa va traslladar tota la cort portuguesa cap a Rio de Janeiro, al Brasil. Al març de 1808, quan van entrar més tropes franceses a Espanya, un aixecament va forçar l'arrest de Manuel Godoy i la renúncia de Carles IV, que va ser reemplaçat pel seu fill, que va assumir el tron com Ferran VII. Aquest va decidir sotmetre's encara més a l'emperador francès, i va marxar a la seva trobada a Baiona (França), on es va entrevistar amb ell i amb el seu pare; tots dos van ser forçats a abdicar i enviats a presó en palaus francesos, i Napoleó va nomenar rei d'Espanya al seu germà Josep Bonaparte.